སྤྱིར་རྩོམ་འབྲིའི་སྦྱོང་བརྡར་ནི་སློབ་ཆུང་ལོ་རིམ་གསུམ་པ་ནས་བཟུང་ནས་མགོ་བརྩམ་དགོས་ཞེས་སྐད་ཡིག་བསླབ་ཚན་ཚད་གཞི་རུ་བསྟན་ཡོད་ཅིང་།ལྷག་པར་དུ་དམའ་འབྲིང་གི་དུས་ནས་བཟུང་སྒྱུ་རྩལ་རྩོམ་རིག་གི་ཕྱོགས་སུ་གོམ་པ་སྤོ་རྒྱུ་ནི་ཧ་ཅང་གལ་ཆེ་སྟེ།ཁོ་བོའི་སྣང་ངོར་དམའ་འབྲིང་གི་དུས་སྐབས་ནི་སློབ་མའི་རིག་སྟོབས་ཆེས་བསྐྱེད་སླ་ཞིང་ཆེས་འཕེལ་སླ་བའི་གོ་རིམ་ཞིག་ཡིན་པ་མ་ཟད།སྒྱུ་རྩལ་མྱོང་རོལ་གྱི་དགོས་མཁོ་ཡང་ཧ་ཅང་ཆེ་བར་ངོས་འཛིན་གནང་གི་ཡོད།འདི་ནི་རང་གི་ལྟ་ཚུལ་ཙམ་ཡིན་ཡང་ལག་ལེན་གྱི་ཉམས་མྱོང་དང་ལྡན་པས་ན།འདིར་ཕན་པ་རེ་བདོག་པར་འདོད་ནས་ཡི་གེར་ཕབ་པའོ།།